Արգոնավորդներ (մուլտֆիլմ)

Արգանավորդները (), խորհրդային մուլտիպլիկացիոն ֆիլմ` ըստ հին հունական առասպելների մոտիվների, որը նկարահանել է ռեժիսոր Ալեքսանդրա Սնեժկո-Բլոցկայայի կողմից։

Սյուժե 
Երկու հույն դեռահաս այծեպաններ գտնում են մի ավերված նավ ափին և դրա մոտ` նաև երկար մազեր և ճերմակ մորուք ունեցող մի ծերունու, որը պատմում է նրանց այդ նավի պատմությունը։

Հին նավի անունը «Արգո» էր, և նավը կառուցվել է հմուտ ճարտարապետի կողմից, որի անունն Արգ էր։ Նավում տեղադրված է եղել Աթենաս աստվածուհու փայտե գլուխը։ Հունաստանի մեծագույն հերոսները` Յասոնի գլխավորությամբ այդ նավով նավարկել են Կողքիսի թագավորություն` Ոսկե գեղմը գտնելու։

Սկզբում Յասոնը ցինից փրկում է աղավնուն, որին ուղարկել էին աստվածները` որպես օգնություն հերոսներին։ Հետո ճանապարհին արգոնավորդները հանդիպում են Սիմպլեգադի շարժվող ժայռերին, որոնք տեղադրված են Աքսինյան Պոնտոսի մուտքի մոտ։ Բայց աղավնին կարողանում է թռչել ժայռերի միջով, որը հեշտացնում էր արգոնավորդների` Պոնտոս ընկնելու հնարավորությունը։ Շուտով հերոսների վրա են հարձակվում ստիմփալոսյան թռչունները, որոնք հրեշային թռչուններ են, որոնց Հերակլեսը իր սխրագործությունների կատարման ժամանակ վռնդել է։ Շուտով արգոնավորդները հանդիպում են մի ուրիշ վտանգի` երգող սիրենների տեսքով, սակայն հայտնի երգիչ Օրփեոսը խառնվում է իր երգով։

Կողքիսի արքայի` արևի աստված Հելիոսի որդի Էետի դուստրը` կախարդուհի Մեդեան, տեսնում է Յասոնին, սիրահարվում է նրան և օգնում կատարել իր հոր բոլոր առաջադրանքները։

Առաջադրանքները հետրյալն էին՝

 Սանձահարել վայրի և հսկայական ցլերին, որոնք կրակ էին արտաշնչում, և նրանցով վարել դաշտը, որը նվիրված էր պատերազմի աստված Արեսին։   
 Ցանել դաշտը վիշապի ատամներով։
 Սպանել վիշապի ատամներից առաջացող ռազմիկներին` նրանց միջև արյունոտ երկպառակություն գցելով, իսկ մինչև այդ ռազմիկների վրա շպրտել քար–գլաքարեր։

Կատարելով առաջադրանքները` Յասոնին թույլատրում են վերցնել գեղմը։ Մեդեան քնեցնում է պահակ–վիշապին և խնդրում է Յասոնին իրեն տանել իր հետ։ Արգանավորդներին և անհնազանդ աղջկան հետապնդում է Էետ արքան` իր նավատորմի հետ։ Մեդեան ստիպված էր օգնություն խնդրել ծովերի հզոր աստված Պոսեյդոնից, և ուժեղ քամին տանում է նրանց նավը Լիբիայի ավազները, որը արգոնավորդները հաղթահարում են, տանելով նավը իրենց ուսերի վրա։ Հերոսները վերադառնում են տուն։

Ծերուկի պատմությունը լսելով (որը հենց ինքը` Յասոնն էր), տղաները հարցնում են, թե հետո ինչ է լինում, և ծերացած հերոսը պատասխանում է՝ «Յասոնի համար հետո չի եղել»։

Դեռահասները ասում են, որ նրանք նույնպես ցանկանում են դառնալ նավաստի, և Յասոնը, բարձրանալով նրանց «Արգոյի» քթի վրա, դիմում է Պալլասին, բայց նավը քանդվում է, և Յասոնը մահանում է։

Հեղինակներ 
 Սցենարի հեղինակ՝ Ալեքսեյ Սիմուկով
 Ռեժիսոր՝ Ալեքսանդրա Սնեժկո-Բլոցկայա
 Բեմադրող նկարիչ՝ Ալեքսանդր Տրուսով
 Կոմպոզիտոր՝ Վիտալի Գևիկսման
 Օպերատոր՝ Բորիս Կոտով
 Հնչյունային օպերատոր՝ Բորիս Ֆիլչիկով
 Նկարիչ–մուլտիպլիկատորներ՝ Նիկոլայ Ֆյոդորով, Յուրի Բուտիրին, Վլադիմիր Զարուբին, Սվետլանա Սիչկար, Վիկտոր Շևկով, Լեոնիդ Կայուկով, Էլիզաբետա Կոմովա
 Դերերը հնչյունավորել են՝
 Ալեքսեյ Կոնսովսկի՝ Յասոն
 Տատյանա Լեննիկովա՝ Մեդեան/Աթենասի գլուխը
 Վլադիմիր Սոշալսկի՝ Էետ
 Ագար Վլասով՝ մեծ տղա–այծեպանը
 Թամարա Դմիտրիևա՝ փոքր տղա–այծեպանը
 Լև Զոլոտուխին՝ կողքիդացի ռազմիկ
 Տնօրեն՝ Արկադի Սնեսարյով
 Մոնտաժող՝ Մ․ Տրուսով
 Նկարահանող խմբի տնօրեն՝ Լյուբով Բուտիրինա

Վիդեոթողարկում 
1980-ական թվականներին ԽՍՀՄում մուլտֆիլմը թողարկվել է VHS ձևաչափով` «Գոսկինո ԽՍՀՄ վիդեոնախագիծ» ընկերության կողմից։ Ռուսաստանում 1990-ական թվականներին թողարկվել է «Խոշոր պլան» կինոմիությունում` VHS ձևաչափով, «Պերսևս (մուլտֆիլմ)» և «Ֆաէտոն՝ Արևի որդին» մուլտֆիլմերի հետ։ 2003 թվականին թողարկվել է DVD ձևաչափով` «Սիրելի մուլտֆիլմերի ոսկե հավաքածուի» չորրորդ թողարկումում։

Արձագանքներ

Ծանոթագրություններ

Արտաքին հղումներ 

 

«Սոյուզմուլտֆիլմ» ստուդիայի մուլտֆիլմեր
Ալեքսանդրա Սնեժկո-Բլոցկայայի մուլտֆիլմեր
1971 մուլտֆիլմեր